תומאס פ. ברנט

תומאס פ. ברנט (באנגלית: Thomas P. Barnett; 11 בפברואר 1870 – 23 בספטמבר 1929), הידוע גם בשם טום ברנט וטום פ. ברנט, היה אדריכל וצייר אמריקאי מסנט לואיס, מיזורי. ברנט זכה להכרה ארצית הן בעבודתו באדריכלות והן בציור.<ref name=":0">Leonard, John W. The Book of St. Louisans. The St. Louis Republic, 1906, p. 38.</ref>

== אדריכלות ==
ברנט התאמן אצל אביו, אדריכל מסנט לואיס, שהיה ידוע בתכנון בניינים ציבוריים כמו שיפוץ בית המשפט הישן, אחוזת מושל מיזורי, ומבני הגן הבוטני במיזורי.<ref>Sharoff, Robert. American City, St. Louis Architecture, Three Centuries of Classic Design. The Images Publishing Group, 2010, p. xi.</ref> בציור התאמן ברנט הצעיר בבית הספר לאמנויות יפות בסנט לואיס, עם רשימה ארוכה של פרסים ותערוכות.

לאחר שסיים את לימודיו באוניברסיטת סנט לואיס בשנת 1886, הצטרף טום ברנט יחד עם אחיו וגיסו ג'ורג' דניס ברנט וג'ון איגנטיוס היינס, והקימו את משרד האדריכלים ברנט, היינס וברנט.<ref name=":0" /> המשרד המשיך במוטיבים המסורתיים של ג'ורג' ברנט הבכור. המורשת המשולבת של שני דורות של עיצובי ברנט היו האחראים במידה רבה לכך שהקלאסיות הייתה לה השפעה דומיננטית באדריכלות בסנט לואיס.

בשנת 1904 כיהן ברנט בוועדת האדריכלים עבור תערוכת הרכישה בלואיזיאנה (הידועה יותר בכינוי התערוכה העולמית של סנט לואיס) ותכנן באופן אישי את ארמון האמנויות הליברליות שעליו זכה במדליית הזהב של היריד לאדריכלות.<ref>Levy, Florence N. American Art Annual. American Art Annual Inc, 1903, p. 246.</ref> בשנה שלאחר מכן הוא זכה במדליית הארד באדריכלות בתערוכת המאה ללואיס וקלארק בפורטלנד, אורגון.

פרויקטים אחרים שתכנן ברנט כללו מבני מסחר, מגורים (כולל מקומות פרטיים) ומספר לא מבוטל של מבנים דתיים. דוגמאות ששרדו כוללות את בזיליקת קתדרלת סנט לואיס, את מלון אדולפוס בדאלאס, טקסס, ואת הכנסייה הקתולית סנט קלמנט בשיקגו.

== ציור ==
בהמשך חייו הפנה ברנט את תשומת ליבו בעיקר לציור. הוא למד אצל פול קורנוייר, ויצר בסגנון האימפרסיוניזם האמריקני. ברנט השתמש באופן במשיחות מכחול רחבות ובצבעים עזים. עבודותיו היו הבעות רגשיות ואופטימיות.

ציוריו של ברנט התקבלו היטב בחייו. עבודותיו הוצגו בתערוכה הבינלאומית פנמה-פסיפיק,<ref>Official Catalogue of the Panama-Pacific Exhibition. San Francisco, California, 1915</ref> התערוכה הראשונה של אגודת האמנים העצמאיים בניו יורק, המוזיאון לאמנות סינסינטי, המכון לאמנות בשיקגו, בהאקדמיה לאמנויות פנסילבניה, ובאופן קבוע במוזיאון לאמנות סנט לואיס. ברנט זכה בפרסים מקומיים וארציים, כולל מדליית הארד על ציור בתערוכת המאה לואיס וקלארק בשנת 1905.

בשנת 1922 צייר ברנט את ציור הקיר בקפיטול מדינת מיזורי בג'פרסון סיטי. הציור מתאר מכרה אבץ בדרום מערב מיזורי, והיה חביב על מבקרי האמנות שהתפעלו מיכולתו של ברנט לתאר דרמה ויופי בסצנה עגומה ושוממת.

== גלריה ==
<gallery mode="packed" heights="180">
Cathedral-basilica-of-saint-louis.jpg|הקתדרלה בסנט לואיס

Adolphus01.jpg|מלון אדולפוס, דאלאס

Palace of Liberal Arts.jpg|ארמון האמנויות, בתערוכה העולמית 1904

Front of St. Clement Chicago.jpg|חזית הכנסייה סנט קלמנט, שיקגו

Barnett forestparklandscape2.jpg|פארק ביער

Close of a Winter Day.jpg|יום חורפי

Barnett winter painting.jpg|יום חורפי בהרי אוזראק

Mid Winter 1929.jpg|אמצע החורף
</gallery>
== קישורים חיצוניים ==

== הערות שוליים ==

קטגוריה:ציירים אמריקאים
קטגוריה:אדריכלים אמריקאים במאה ה-20
קטגוריה:אדריכלים אמריקאים במאה ה-19
קטגוריה:בוגרי אוניברסיטת סנט לואיס
קטגוריה:אמריקאים שנולדו ב-1870
קטגוריה:אמריקאים שנפטרו ב-1929